Havalina

**Havalina** (pronúnciase coa hache muda) é unha banda madrileña de rock formada no ano 2001 co nome de **Havalina Blu**, que mudaron no 2007 ao actual. O seu nome está relacionado co tema que pecha o álbum dos Pixies *Bossanova* (1990), titulado precisamente "*Havalina*". A súa formación orixinal ven de bandas como *Sugar Kane*, formada por Charlie Bautista e Manuel Cabezalí, ou *Rosebud* que formarían posteriormente con Sara Iglesias e Andrés Romero. Da composición orixinal da banda só se mantén Manuel Cabezalí, ao que se lle engadiu Javier Couceiro Arroyo, no 2004, e Jaime Olmedo, no 2014, despois do anuncio en redes sociais do baixista, Ignacio Celma, de que abandonaba a formación por motivos persoais.

## Traxectoria 
### Inicios da banda (2001-2002) 
Tras a disolución de *Sugar Kane* no 2001, dous dos seus membros (Manuel Cabezalí e Charlie Bautista) formaron en Madrid a finais de ano *Rosebud*. Este novo conxunto compoñíano os ditos Cabezalí (guitarra e voz) e Bautista (guitarra e voz) máis Sara Iglesias (baixo) e Andrés Romero (batería).

Pouco máis de medio ano despois, no 2002, o grupo mudou o nome para *Havalina Blu*. Pasado o verán, Sara Iglesias deixou o grupo por vez primeira, ocupando o seu posto Alejandro Muñoz. O 1 de novembro deron un concerto na desaparecida sala *Ritmo y Compás* (na madrileña rúa Conde de Vilches), no que presentaron temas do que sería pouco despois o seu primeiro álbum de estudio: *Uncoloured Songs*, que gravaron no local de ensaio.

### *Uncolored Songs* (2003-2004) 
A comezos do 2003 deron comezo coa gravación do seu primeiro álbum, que foi bautizado co título do seu quinto corte, "*Uncolored Song*". Todos os temas foron compostos e escritos en inglés por Charlie Bautista (sete temas) e Manuel Cabezalí (seis temas). Participaron como músicos tanto Bautista (que engadiu os teclados do álbum) como Cabezalí, Romero e Muñoz, engadíndoselle a recentemente substituída Sara Iglesias no baixo do tema "*The Moon Through Your Window*", tema mesturado por Domingo Patiño (ex-membro de Hermino Molero y La Máquina Humana e de Domingo y los Cítricos). A produción e masterización foi enteiramente realizada pola propia banda. O deseño da portada do disco, totalmente azul e coas grafías en branco, foi obra de Cabezalí. Os temas que contivo foron os seguintes:

No 2004 Andrés Romero e Alejandro Muñoz abandonaron a banda, cubrindo o seu posto Javier Couceiro, e regresando Sara Iglesias.

### *From Bed to Bed* (2005) 
Comezou a gravación do seu segundo álbum,  *From Bed to Bed*, que se lanzou ao ano seguinte.

### *A Woman or Two* (2006) 
No 2006 ficharon por Junk Records e gravaron o seu terceiro álbum, *A Woman Or Two*.

### Creación de *Havalina* (2007) 
No 2007 Sara Iglesias abandonou novamente a formación, sendo substituída por Nahúm García. Ademais, son fichados pola oficina de management e contratación TodoAzul.

### *Junio* (2008) 
No 2008 publicaron un novo álbum, *Junio*, por primeira vez completamente en español, e gravaron o seu primeiro videoclip co corte *Noches sin Dormir*.

### *Imperfección* (2009) 
No 2009 ficharon por Origami Records e gravaron o seu primeiro disco para o selo, *Imperfección*. Tras a gravación, e para a xira de presentación de dito álbum, Ignacio Celma pasou a substituír a Nahúm García ao baixo. O estilo da banda agora é moito máis rochoso, escuro e sen concesións.

### *Las Hojas Secas* (2010-2011) 
No 2010 gravaron un novo álbum, *Las Hojas Secas*, tamén con Origami Records. Cambiaron de oficina de management e pasaron a traballar con Heart of Gold.

No 2011 publicouse o DVD *Tan Deprisa, Tan Despacio*, no que se recolle o proceso de creación de *Las Hojas Secas*, así como varios cortes en directo do concerto que ofreceron o 5 de marzo de 2010 na *Sala Caracol* de Madrid. En decembro do mesmo ano, a banda celebrou o seu décimo aniversario, con tres concertos os días 30 de novembro, 1 e 2 de decembro, na *Sala Siroco* de Madrid esgotando as entradas, e nos que interpretaron os seus álbums de estudio en castelán en rigoroso orde, ademais dalgunhas novidades do que ía ser o seu próximo material. Así mesmo, con motivo do aniversario, Origami Records publicou unha caixa especial que contiña os seus tres discos de estudio en castelán, o DVD *Tan Deprisa, Tan Despacio* e un disco de versións de temas da banda interpretados por outros artistas como Julio De La Rosa, Vetusta Morla, Álex Ferreira, Boat Beam, Maika Makovski, Depedro, The Cabriolets, Richter, Amigos Imaginarios, Coffee & Wine e Trikini.

### *h* (2012-2014) 
No 2012, a banda lanzou ao mercado *h*, o seu cuarto disco de estudio en español. A banda anunciou datas e saíu de xira para presentar o seu novo traballo.

No 2013 o conxunto anunciou concertos para celebrar o vixésimo aniversario do disco dos Smashing Pumpkins, *Siamese Dream*. Para iso, contaron coa axuda do antigo compoñente do grupo, Charlie Bautista. Os concertos homenaxe sucedéronse en Madrid e, en 2014, en Barcelona.

No 2014, o baixista Ignacio Celma anunciou a través de Facebook que abandonaba a banda por motivos persoais. Substituíuno Jaime Olmedo, amigo da banda, que xa tocara en suplencia de Celma nalgún concertos.

### *Islas de Cemento* (2015-2016) 
No 2015 publicaron o seu quinto disco de estudio en castelán, titulado "Islas de Cemento", co que se embarcaron nunha intensa xira por toda España.

### *Muerdesombra* (2017) 
Na actualidade a banda encóntrase traballando no que será o seu sexto álbum como Havalina.

## Discografía 
### Álbums 
[miniatura|250px|[Setlist do baixista do concerto de *Havalina* en Compostela o 13 de maio de 2017.]]

### Sinxelos 
[miniatura|250px|Entrada do concerto de *Havalina* en [Santiago de Compostela|Compostela o 13 de maio de 2017.]]

### Vídeos 
### Colaboracións e compilacións 
## Notas 
## Ligazóns externas 
* Ficha en Discogs